Document ID: 31993R2134

ΚΑΝΟΝΙΣΜΟΣ (ΕΟΚ) αριθ. 2134/93 ΤΗΣ ΕΠΙΤΡΟΠΗΣ της 28ης Ιουλίου 1993 για τροποποίηση του κανονισμού (ΕΟΚ) αριθ. 3091/92 για τη θέσπιση των λεπτομερειών εφαρμογής που αφορούν τη χορήγηση ενίσχυσης στη μεταφορά όσον αφορά ορισμένα αλιευτικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων αλιείας και της υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 14 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3759/92, μεταρρυθμίζοντας ορισμένους μηχανισμούς της κοινής οργάνωσης της αγοράς των αλιευτικών προϊόντων, εισήγαγε επίσης νέα προϊόντα που επιλέγονται για τις παρεμβάσεις που προβλέπονται από τους μηχανισμούς αυτούς-
ότι ο κανονισμός (ΕΟΚ) αριθ. 3901/92 της Επιτροπής (3), κατάρτισε τον πίνακα των προϊόντων για τα οποία οι κατηγορίες νωπότητας, παρουσίασης και μεγέθους υπήρχαν πριν από την έναρξη ισχύος του κανονισμού (ΕΟΚ) αριθ. 3759/92-
ότι οι κοινοί κανόνες των νέων προϊόντων καθορίστηκαν με τον κανονισμό (ΕΟΚ) αριθ. 1935/93 του Συμβουλίου (4)-
ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 3901/92 για να συμπεριληφθούν σε αυτόν τα νέα προϊόντα και οι νέες σχετικές κατηγορίες που είναι ικανές να διατεθούν στην αγορά αμέσως μετά την αποθεματοποίηση ή την κονσερβοποίηση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 3901/92 συμπληρώνεται με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1993.

Labels: 3
19
6